《登子胥庙因观钱塘江潮》
元代·方行

吴越中分两岸开，怒涛千古响奔雷。
子胥不作忠臣死，勾践终非霸主材。
岁月消磨人自老，江山壮丽我重来。
鸱夷铁箭俱安在，目断洪波万里回。

作者简介：元台州黄岩人，字明敏。方国珍子。顺帝至正间为江浙行中书省参知政事，调江西。襟度潇洒，善谈名理，好读书。有《东轩集》。